นกแอร์

**นกแอร์** () เป็นสายการบินราคาประหยัดของประเทศไทย เปิดตัวอย่างเป็นทางการเมื่อวันที่ 10 กุมภาพันธ์ พ.ศ. 2547 ภายใต้ชื่อบริษัท สกายเอเชีย จำกัด (Sky Asia Ltd.) เริ่มทำการบินครั้งแรกวันที่ 23 กรกฎาคม พ.ศ. 2547 และเมื่อวันที่ 16 มกราคม พ.ศ. 2549 ได้เปลี่ยนชื่อเป็น บริษัท สายการบินนกแอร์ จำกัด (Nok Airlines Co., Ltd.) ต่อมาได้เปลี่ยนชื่ออีกครั้งเป็น บริษัท สายการบินนกแอร์ จำกัด (มหาชน) (Nok Airlines Public Company Limited) เมื่อวันที่ 18 มกราคม พ.ศ. 2556 เพื่อเตรียมนำบริษัทเข้าสู่ตลาดหลักทรัพย์แห่งประเทศไทย และเริ่มซื้อขายบนกระดานหลักทรัพย์ได้ในวันที่ 20 มิถุนายน ปีเดียวกัน

สายการบินนกแอร์ ก่อตั้งขึ้นโดยมีบริษัทร่วมทุนดังนี้ บริษัท การบินไทย จำกัด (มหาชน) (ถือหุ้น 49%) บริษัท นกแอร์แมนเนจเม้นท์ฮ่องกง จำกัด (25%) บริษัท ทุนลดาวัลย์ จำกัด (สำนักงานทรัพย์สินส่วนพระมหากษัตริย์) (6%) ธนาคารไทยพาณิชย์ จำกัด (มหาชน) (5%) บริษัท คิง เพาเวอร์ อินเตอร์เนชั่นแนล จำกัด (5%) ผู้ถือหุ้นรายอื่น ๆ (10%) โดยมีนายพาที สารสิน เป็นประธานเจ้าหน้าที่บริหาร ตั้งแต่ก่อตั้งสายการบิน จนกระทั่งนายพาทีลาออกจากตำแหน่งเมื่อวันที่ 14 กันยายน พ.ศ. 2560 ที่ประชุมคณะกรรมการบริษัทจึงได้แต่งตั้งนายปิยะ ยอดมณี รองประธานเจ้าหน้าที่บริหาร เป็นประธานเจ้าหน้าที่บริหารแทน ในปีต่อมานายปิยะได้แจ้งต่อตลาดหลักทรัพย์แห่งประเทศไทย (ตลท.) ว่าขอลาออกจากตำแหน่ง โดยให้มีผลตั้งแต่วันที่ 23 สิงหาคม พ.ศ. 2561 พร้อมกันนี้ ได้แต่งตั้งนายประเวช องอาจสิทธิกุล กรรมการบริษัท ดำรงตำแหน่งรักษาการประธานเจ้าหน้าที่บริหาร แทนนายปิยะ โดยมีผลตั้งแต่วันที่ 27 สิงหาคม พ.ศ. 2561 เป็นต้นไป และเมื่อวันที่ 13 มิถุนายน พ.ศ. 2562 ดร. วุฒิภูมิ จุฬางกูร ได้รับการแต่งตั้งให้เป็นประธานเจ้าหน้าที่บริหารและกรรมการบริหาร บริษัท สายการบินนกแอร์ จำกัด (มหาชน) ทั้งนี้ปัจจุบันตระกูลจุฬางกูรเป็นผู้ถือหุ้นใหญ่ของนกแอร์ ในวันที่ 1 ธันวาคม พ.ศ. 2568 พิชิต สถาปัตยานนท์ ได้รับการแต่งตั้งให้เป็นประธานเจ้าหน้าที่บริหารและกรรมการบริหาร บริษัท สายการบินนกแอร์ จำกัด (มหาชน) 

สายการบินเลือกใช้ชื่อนกแอร์ เนื่องจากเป็นชื่อที่ง่ายต่อการจดจำ สื่อถึงความเป็นมิตร และเป็นสัญลักษณ์แห่งอิสรภาพการเดินทาง

## จุดหมายปลายทาง
นกแอร์ให้บริการเที่ยวบินไปยังจุดหมายดังต่อไปนี้: 
* เส้นทางที่ให้บริการจากท่าอากาศยานดอนเมือง **ฐานการบินหลัก**
** **[[ประเทศไทย]]**
*****[[เชียงใหม่]]** - ท่าอากาศยานเชียงใหม่
*****[[เชียงราย]]** - ท่าอากาศยานแม่ฟ้าหลวง เชียงราย
*****[[แม่สอด]]** - ท่าอากาศยานแม่สอด
*****[[น่าน]]** - ท่าอากาศยานน่านนคร
*****[[อุบลราชธานี]]** - ท่าอากาศยานอุบลราชธานี
*****[[อุดรธานี]]** - ท่าอากาศยานอุดรธานี
*****[[สกลนคร]]** - ท่าอากาศยานสกลนคร
*****[[บุรีรัมย์]]** - ท่าอากาศยานบุรีรัมย์
*****[[หาดใหญ่]]** - ท่าอากาศยานหาดใหญ่
*****[[สุราษฎร์ธานี]]** - ท่าอากาศยานสุราษฎร์ธานี
*****[[ตรัง]]** - ท่าอากาศยานตรัง
*****[[ภูเก็ต]]** - ท่าอากาศยานภูเก็ต
*****[[นครศรีธรรมราช]]** - ท่าอากาศยานนครศรีธรรมราช
*****[[จังหวัดกระบี่|กระบี่]]** - **[[ท่าอากาศยานนานาชาติกระบี่]]**
***'''ชุมพร''' - ท่าอากาศยานชุมพร

*เส้นทางที่ให้บริการจากท่าอากาศยานเชียงใหม่ **ฐานการบินรอง**
** **[[ประเทศไทย]]**
*****[[กรุงเทพมหานคร]]** - ท่าอากาศยานดอนเมือง 
*****[[อุดรธานี]]** - ท่าอากาศยานอุดรธานี
*****[[อุบลราชธานี]]** - ท่าอากาศยานอุบลราชธานี

### เส้นทางการบินในอดีต
*  เมาะลำเลิง - ท่าอากาศยานเมาะลำเลิง
*  ย่างกุ้ง -ท่าอากาศยานนานาชาติย่างกุ้ง
*  ฮานอย - ท่าอากาศยานนานาชาตินอยไบ
*  โฮจิมินห์ซิตี้ - ท่าอากาศยานนานาชาติเตินเซินเญิ้ต
*  ฮิโรชิมา - ท่าอากาศยานฮิโรชิมะ 
*  กูวาฮาติ - ท่าอากาศยานนานาชาติโลกเปรีย โกปินาท บอร์โดโลย
*  บังกาลอร์ - ท่าอากาศยานนานาชาติบังกาลอร์
*  ไฮเดอร์ราบัด - ท่าอากาศยานนานาชาติราจีฟ คานธี ไฮเดอร์ราบัด
*  มุมไบ - ท่าอากาศยานนานาชาติฉัตรปติ ศิวาจี มหาราช มุมไบ
*  หนานหนิง - ท่าอากาศยานนานาชาติหนานหนิงวูซู่
*  เจิ้งโจว - ท่าอากาศยานนานาชาติเจิ้งโจวซินเจิ้ง
*  หนานจิง - ท่าอากาศยานนานาชาตินานจิง ลูโกว
*  เฉิงตู - ท่าอากาศยานนานาชาติเฉิงตูซวงหลิว (ทำการบินจากท่าอากาศยานภูเก็ต)
*  เพชรบูรณ์ - ท่าอากาศยานเพชรบูรณ์
*  ขอนแก่น - ท่าอากาศยานนานาชาติขอนแก่น
*  ร้อยเอ็ด - ท่าอากาศยานร้อยเอ็ด
*  พัทยา - ท่าอากาศยานนานาชาติอู่ตะเภา
*  แพร่ - ท่าอากาศยานแพร่
*  ลำปาง - ท่าอากาศยานลำปาง
*  แม่ฮ่องสอน - ท่าอากาศยานแม่ฮ่องสอน
*  นครพนม - ท่าอากาศยานนครพนม
*  เบตง - ท่าอากาศยานเบตง
*  เลย - ท่าอากาศยานเลย
*  ระนอง - ท่าอากาศยานระนอง
*  พิษณุโลก - ท่าอากาศยานพิษณุโลก

## ฝูงบิน
### ฝูงบินปัจจุบัน
ณ เดือน พฤษภาคม พ.ศ. 2568 นกแอร์มีเครื่องบินประจำการในฝูงบินดังนี้:



### รายชื่อเครื่องบิน




## อุบัติเหตุและอุบัติการณ์
### พ.ศ. 2550 – 2554
* **15 ธันวาคม พ.ศ. 2550** – นกแอร์เที่ยวบินที่ 8715 เส้นทางเชียงราย-ดอนเมือง เครื่องบินโบอิง 737-400 ขณะบินผ่านอำเภอตาคลี จังหวัดนครสวรรค์ มีเครื่องบินแมคดอนเนลล์ดักลาส MD-82 ของสายการบินวัน-ทู-โก ที่บินสวนทิศทางมา เกิดผิดพลาดในการควบคุมเพดานบินจนมาอยู่ในระดับเดียวกัน ซึ่งอาจจะทำให้ชนกันกลางอากาศได้ ระบบแจ้งเตือนในห้องนักบินนกแอร์ทำงานทำให้นักบินต้องรีบลดระดับเพดานบินลงในทันที
* **28 ตุลาคม พ.ศ. 2553** – นกแอร์เที่ยวบินที่ 8326 เส้นทางดอนเมือง-เชียงใหม่ เครื่องบินโบอิง 737-400 ประสบอุบัติการณ์ชนเข้ากับฝูงนกในระหว่างที่เครื่องบินกำลังเร่งความเร็วเพื่อทำการวิ่งขึ้น ณ ท่าอากาศยานดอนเมือง นักบินตัดสินใจยกเลิกการบินขึ้นและนำเครื่องกลับเข้าหลุมจอดเพื่อตรวจสอบความปลอดภัยอย่างละเอียด

### พ.ศ. 2555 – 2559
* **30 พฤษภาคม พ.ศ. 2556** – นกแอร์เที่ยวบินที่ 8714 เส้นทางดอนเมือง-เชียงราย เครื่องบินโบอิง 737-800 ประสบอุบัติการณ์ล้อหน้าหลุดออกจำนวน 1 ล้อ ในขณะที่เครื่องบินกำลังทำการลงจอด ณ ท่าอากาศยานแม่ฟ้าหลวง เชียงราย นักบินสามารถประคองเครื่องให้หยุดลงได้อย่างปลอดภัยบนทางวิ่ง โดยไม่มีผู้ใดได้รับบาดเจ็บ
* **6 สิงหาคม พ.ศ. 2556** – นกแอร์เที่ยวบินที่ 7411 เส้นทางตรัง-ดอนเมือง เครื่องบินโบอิง 737-800 ประสบอุบัติการณ์ลื่นไถลออกนอกรันเวย์ในขณะที่กำลังพยายามเลี้ยวเพื่อเตรียมตัววิ่งขึ้น ณ ท่าอากาศยานตรัง เนื่องจากมีฝนตกหนักและทัศนวิสัยต่ำ ส่งผลให้ท่าอากาศยานต้องปิดให้บริการชั่วคราว
* **23 มีนาคม พ.ศ. 2557** – เที่ยวบินจากท่าอากาศยานน่านนครมุ่งหน้าสู่กรุงเทพฯ เกิดความล่าช้าสะสมเนื่องจากเครื่องบินแบบอาทีอาร์ 72 ประสบปัญหาเครื่องยนต์ขัดข้องทางเทคนิคกะทันหันก่อนเริ่มเที่ยวบิน ทำให้มีผู้โดยสารตกค้างจำนวนมาก และต้องรอเครื่องบินลำใหม่จากดอนเมืองมารับแทน
* **10 เมษายน พ.ศ. 2557** – นกแอร์เที่ยวบินที่ 9214 เส้นทางดอนเมือง-อุดรธานี เครื่องบินโบอิง 737-800 พบกลุ่มควันหนาแน่นภายในห้องโดยสารหลังจากการเริ่มเดินเครื่องยนต์เพียงไม่กี่นาที ณ ท่าอากาศยานดอนเมือง นักบินสั่งอพยพผู้โดยสารฉุกเฉินผ่านทางสไลด์ผ้าใบ
* **31 สิงหาคม พ.ศ. 2557** – นกแอร์เที่ยวบินที่ 7805 เส้นทางนครศรีธรรมราช-ดอนเมือง เครื่องบินโบอิง 737-800 ประสบอุบัติการณ์ชนนกหลังจากเพิ่งนำเครื่องขึ้นได้ไม่นาน ส่งผลให้เครื่องยนต์ขัดข้อง นักบินตัดสินใจนำเครื่องลงจอดฉุกเฉิน ณ ท่าอากาศยานสุราษฎร์ธานี เพื่อความปลอดภัย
* **15 ตุลาคม พ.ศ. 2557** – เที่ยวบินนครศรีธรรมราช-ดอนเมือง เครื่องบินโบอิง 737-800 ชนฝูงนกจนกระจกหน้าห้องนักบินร้าว เป็นเหตุการณ์ซ้ำซ้อนในรอบปีที่ท่าอากาศยานนครศรีธรรมราช ทำให้ต้องยกเลิกเที่ยวบินเพื่อเปลี่ยนกระจกใหม่
* **28 ตุลาคม พ.ศ. 2557** – นกแอร์เที่ยวบินที่ 7503 เส้นทางภูเก็ต-ดอนเมือง เครื่องบินโบอิง 737-800 นักบินทำการเบรกอย่างกะทันหันในขณะที่เครื่องบินกำลังวิ่งด้วยความเร็วสูงบนรันเวย์ท่าอากาศยานภูเก็ต เนื่องจากระบบคอมพิวเตอร์แจ้งเตือนความผิดปกติของกำลังเครื่องยนต์
* **1 กุมภาพันธ์ พ.ศ. 2558** – นกแอร์เที่ยวบินที่ 9114 เส้นทางดอนเมือง-ร้อยเอ็ด เครื่องบินโบอิง 737-800 ต้องวนกลับดอนเมือง 2 รอบหลังจากสัญญาณเตือนประตูปิดไม่สนิททำงานผิดปกติ จนต้องตัดสินใจเปลี่ยนเครื่องลำใหม่เพื่อความปลอดภัยสูงสุด
* **6 กุมภาพันธ์ พ.ศ. 2558** – นกแอร์เที่ยวบินที่ 8505 เส้นทางลำปาง-ดอนเมือง เครื่องบินแบบบอมบาร์ดิเอร์ แดช 8 คิว 400 ประสบปัญหาประตูปิดล็อกไม่สนิท ทำให้ต้องยกเลิกเที่ยวบินขากลับเพื่อให้ช่างทำการแก้ไขระบบเซนเซอร์และตัวล็อกประตู
* **18 กุมภาพันธ์ พ.ศ. 2558** – นกแอร์เที่ยวบินที่ 8819 เส้นทางน่าน-ดอนเมือง เครื่องบินแบบบอมบาร์ดิเอร์ แดช 8 คิว 400 ประสบปัญหาทางเทคนิคที่ระบบประตูเครื่องบินขัดข้องกะทันหัน ทำให้เที่ยวบินล่าช้ากว่า 3 ชั่วโมง และต้องรออะไหล่เพื่อซ่อมแซมก่อนเดินทาง
* **26 มีนาคม พ.ศ. 2558** – นกแอร์เที่ยวบินที่ 7805 เส้นทางนครศรีธรรมราช-ดอนเมือง เครื่องบินโบอิง 737-800 พบรอยร้าวที่กระจกหน้าห้องนักบินในขณะที่เตรียมทำการบินขากลับ ทำให้นักบินต้องระงับเที่ยวบินเพื่อทำการเปลี่ยนกระจกใหม่
* **29 มีนาคม พ.ศ. 2558** – นกแอร์เที่ยวบินที่ 7105 เส้นทางหาดใหญ่-ดอนเมือง เครื่องบินโบอิง 737-800 เกิดความล่าช้าสะสมกว่า 6 ชั่วโมงเนื่องจากระบบควบคุมประตูเครื่องบินขัดข้องทางเทคนิค ทำให้ผู้โดยสารต้องตกค้างอยู่ที่ท่าอากาศยานหาดใหญ่
* **11 กรกฎาคม พ.ศ. 2558** – เที่ยวบินที่ 9260 เส้นทางดอนเมือง-อุดรธานี เครื่องบินโบอิง 737-800 ประสบปัญหาขัดข้องทางเทคนิคขณะเตรียมนำเครื่องขึ้น ทำให้เที่ยวบินล่าช้าและต้องสลับนำเครื่องบินลำอื่นมาทำการบินแทน
* **12 สิงหาคม พ.ศ. 2558** – ระบบคอมพิวเตอร์สำหรับเช็กอินของสายการบินนกแอร์ ณ ท่าอากาศยานดอนเมือง เกิดขัดข้องทั่วประเทศในช่วงเวลาเร่งด่วนเช้าวันแม่แห่งชาติ ส่งผลให้ทุกเที่ยวบินเกิดความล่าช้าสะสมและมีผู้โดยสารตกค้างจำนวนมาก
* **30 สิงหาคม พ.ศ. 2558** – นกแอร์เที่ยวบินที่ 7805 เส้นทางนครศรีธรรมราช-ดอนเมือง เครื่องบินโบอิง 737-800 ประสบอุบัติการณ์นกบินเข้าเครื่องยนต์ขณะทำการบินขึ้น นักบินต้องนำเครื่องจอดฉุกเฉินที่ท่าอากาศยานสุราษฎร์ธานีเนื่องจากเครื่องยนต์เสียหาย
* **21 กันยายน พ.ศ. 2558** – นกแอร์เที่ยวบินที่ 8406 เส้นทางดอนเมือง-พิษณุโลก เครื่องบินแบบบอมบาร์ดิเอร์ แดช 8 คิว 400 เกิดปัญหาระบบปรับอากาศขัดข้องอย่างรุนแรงจนมีอุณหภูมิสูงในห้องโดยสาร นักบินตัดสินใจนำเครื่องวนกลับเข้าหลุมจอดที่ดอนเมือง
* **15 กุมภาพันธ์ พ.ศ. 2559** – เหตุการณ์นักบินสายการบินนกแอร์ประท้วงหยุดงานกะทันหัน เนื่องจากไม่พอใจการปรับมาตรฐานการตรวจสอบนักบินใหม่ นำไปสู่การยกเลิก 9 เที่ยวบินในวันเดียวและมีผู้โดยสารตกค้างกว่า 1,500 คน ณ ท่าอากาศยานดอนเมือง
* **23 กุมภาพันธ์ พ.ศ. 2559** – สายการบินนกแอร์ประกาศยกเลิกเที่ยวบินต่อเนื่องอีก 20 เที่ยวบิน เพื่อทำการปรับผังการบินใหม่หลังประสบปัญหาขาดแคลนนักบินอย่างหนักจากเหตุการณ์ประท้วงและลาออกของบุคลากรการบิน
* **10 มีนาคม พ.ศ. 2559** – นกแอร์ประกาศปรับลดและยกเลิกเที่ยวบินจำนวนมากในช่วงวันที่ 10-31 มีนาคม พ.ศ. 2559 เนื่องจากยังไม่สามารถจัดหานักบินมาทดแทนส่วนที่ขาดหายไปได้ทันเวลา
* **18 พฤษภาคม พ.ศ. 2559** – เครื่องบินแบบอาทีอาร์ 72 ขัดข้องทางเทคนิค ณ ท่าอากาศยานแพร่ ทำให้ไม่สามารถปฏิบัติการบินในเที่ยวบินขากลับได้ ทางสายการบินต้องจัดรถตู้ขนส่งผู้โดยสารไปขึ้นเครื่องบินลำอื่นที่เชียงใหม่
* **17 มิถุนายน พ.ศ. 2559** – นกแอร์เที่ยวบินที่ 7313 เส้นทางระนอง-ดอนเมือง เครื่องบินแบบบอมบาร์ดิเอร์ แดช 8 คิว 400 ประสบปัญหากระจกหน้าห้องนักบินร้าวขณะบินอยู่เหนืออ่าวไทย นักบินจึงตัดสินใจขอลงจอดฉุกเฉิน ณ ท่าอากาศยานชุมพร
* **28 มิถุนายน พ.ศ. 2559** – นกแอร์เที่ยวบินที่ 8506 เส้นทางลำปาง-ดอนเมือง เครื่องบินแบบบอมบาร์ดิเอร์ แดช 8 คิว 400 พบยางล้อหน้าแบนและมีรอยฉีกขาดกะทันหันก่อนทำการวิ่งขึ้น นักบินต้องระงับการบินเพื่อเปลี่ยนยางใหม่ ทำให้ล่าช้ากว่า 5 ชั่วโมง
* **3 สิงหาคม พ.ศ. 2559** – นกแอร์เที่ยวบินที่ 8722 เส้นทางดอนเมือง-เชียงราย เครื่องบินโบอิง 737-800 นักบินทำการเบรกอย่างกะทันหันขณะกำลังเร่งความเร็วบนรันเวย์ดอนเมืองหลังพบสัญญาณเตือนความผิดปกติของระบบเครื่องยนต์ขัดข้อง
* **25 สิงหาคม พ.ศ. 2559** – นกแอร์เที่ยวบินที่ 8826 เส้นทางดอนเมือง-น่าน เครื่องบินแบบบอมบาร์ดิเอร์ แดช 8 คิว 400 ประสบอุบัติการณ์ยางล้อระเบิดขณะกำลังวิ่งขึ้น นักบินสามารถนำเครื่องวนกลับมาลงจอดที่ดอนเมืองได้อย่างปลอดภัยในเวลาต่อมา
* **5 ตุลาคม พ.ศ. 2559** – นกแอร์เที่ยวบินที่ 8125 เส้นทางแม่สอด-ดอนเมือง เครื่องบินแบบอาทีอาร์ 72 วนกลับมาลงจอดที่ท่าอากาศยานแม่สอดหลังจากบินขึ้นได้เพียง 10 นาที เนื่องจากนักบินตรวจพบความผิดปกติในระบบปรับความดันอากาศในห้องโดยสาร
* **21 พฤศจิกายน พ.ศ. 2559** – นกแอร์เที่ยวบินที่ 9214 เส้นทางดอนเมือง-อุดรธานี เครื่องบินโบอิง 737-800 เกิดความขัดข้องทางเทคนิคกะทันหันที่ระบบไฮโดรลิกก่อนทำการบิน ทำให้เที่ยวบินล่าช้ากว่า 4 ชั่วโมงและต้องมีการเปลี่ยนเครื่องลำใหม่

### พ.ศ. 2560 – 2564
* **30 มิถุนายน พ.ศ. 2560** – เครื่องบินโบอิง 737-800 ทะเบียน HS-DBK ของนกแอร์ถูกรถบัสของสายการบินอื่นพุ่งชนเข้าที่ส่วนหน้าขณะจอดอยู่ ณ ท่าอากาศยานดอนเมือง ทำให้ส่วนจมูกเครื่องบินได้รับความเสียหายอย่างหนักจนต้องงดบินชั่วคราว
* **12 ธันวาคม พ.ศ. 2560** – นกแอร์เที่ยวบินที่ 8127 เส้นทางแม่สอด-ดอนเมือง เครื่องบินแบบอาทีอาร์ 72 ประสบปัญหาระบบปั่นไฟฟ้าขัดข้องกะทันหันในขณะที่กำลังเตรียมนำเครื่องขึ้น ทำให้นักบินต้องแจ้งให้ผู้โดยสารลงจากเครื่องเพื่อรอช่างเข้าตรวจสอบ
* **14 มกราคม พ.ศ. 2561** – นกแอร์เที่ยวบินที่ 7401 เส้นทางตรัง-ดอนเมือง เครื่องบินโบอิง 737-800 ประสบปัญหาขัดข้องทางเทคนิคจนต้องยกเลิกเที่ยวบินกะทันหัน ผู้โดยสารต้องเดินทางไปขึ้นเครื่องบินลำอื่นที่ท่าอากาศยานกระบี่แทน
* **18 กุมภาพันธ์ พ.ศ. 2561** – นกแอร์เที่ยวบินที่ 9407 เส้นทางสกลนคร-ดอนเมือง เครื่องบินแบบบอมบาร์ดิเอร์ แดช 8 คิว 400 ประสบเหตุเครื่องยนต์ดับกลางอากาศหลังจากบินขึ้น นักบินสามารถประคองเครื่องวนกลับมาลงจอดฉุกเฉินที่สกลนครได้อย่างปลอดภัย
* **28 กุมภาพันธ์ พ.ศ. 2561** – เที่ยวบินเส้นทางชุมพร-ดอนเมือง เครื่องบินแบบบอมบาร์ดิเอร์ แดช 8 คิว 400 เกิดปัญหาทางเทคนิคที่ระบบนำร่อง ทำให้นักบินไม่สามารถปฏิบัติการบินได้ ผู้โดยสารตกค้าง ณ ท่าอากาศยานชุมพรนานกว่า 5 ชั่วโมง
* **6 มีนาคม พ.ศ. 2561** – นกแอร์เที่ยวบินที่ 9214 เส้นทางดอนเมือง-อุดรธานี เครื่องบินโบอิง 737-800 ประสบปัญหาระบบปั่นไฟสำรองขัดข้อง ส่งผลให้เครื่องปรับอากาศไม่ทำงานขณะรอออกบิน ผู้โดยสารต้องรอเปลี่ยนเครื่องลำใหม่เกือบ 2 ชั่วโมง
* **2 เมษายน พ.ศ. 2561** – นกแอร์เที่ยวบินที่ 9603 เส้นทางบุรีรัมย์-ดอนเมือง เครื่องบินแบบบอมบาร์ดิเอร์ แดช 8 คิว 400 เกิดปัญหาน้ำมันไฮโดรลิกรั่วซึมและจอดเสียขีดขวางทางวิ่ง ณ ท่าอากาศยานบุรีรัมย์นานกว่า 13 ชั่วโมง
* **15 เมษายน พ.ศ. 2561** – นกแอร์เที่ยวบินที่ 9311 เส้นทางอุบลราชธานี-ดอนเมือง เครื่องบินโบอิง 737-800 ประสบอุบัติการณ์ยางล้อพังเสียหายขณะเตรียมนำเครื่องขึ้น ทำให้เที่ยวบินล่าช้ากว่า 5 ชั่วโมงและต้องรออะไหล่มาเปลี่ยนใหม่
* **20 พฤษภาคม พ.ศ. 2561** – นกแอร์เที่ยวบินที่ 8405 เส้นทางพิษณุโลก-ดอนเมือง เครื่องบินแบบบอมบาร์ดิเอร์ แดช 8 คิว 400 พบรอยร้าวที่กระจกหน้าต่างห้องนักบินก่อนทำการบิน นักบินต้องระงับการบินเพื่อความปลอดภัย ทำให้เที่ยวบินล่าช้ากว่า 5 ชั่วโมง
* **22 กรกฎาคม พ.ศ. 2561** – นกแอร์เที่ยวบินที่ 9306 เส้นทางดอนเมือง-อุบลราชธานี เครื่องบินโบอิง 737-800 ประสบปัญหาขัดข้องกะทันหัน ประกอบกับระบบเช็กอินเกิดขัดข้องพร้อมกัน ทำให้การเดินทางล่าช้าและมีผู้โดยสารตกค้างจำนวนมาก
* **15 กันยายน พ.ศ. 2562** – นกแอร์เที่ยวบินที่ 9214 เส้นทางดอนเมือง-อุดรธานี เครื่องบินโบอิง 737-800 ประสบปัญหาเครื่องปรับอากาศขัดข้องและมีการพยายามซ่อมแซมขณะผู้โดยสารอยู่บนเครื่องในสภาพอากาศร้อนจัด สร้างความไม่พอใจอย่างมาก
* **31 ตุลาคม พ.ศ. 2562** – นกแอร์เที่ยวบินที่ 8505 เส้นทางลำปาง-ดอนเมือง เครื่องบินแบบบอมบาร์ดิเอร์ แดช 8 คิว 400 วนกลับมาลงจอดที่ลำปางหลังจากบินขึ้นได้เพียง 15 นาที เนื่องจากสัญญาณเตือนประตูปิดไม่สนิทแสดงความผิดปกติ
* **25 พฤศจิกายน พ.ศ. 2562** – นกแอร์เที่ยวบินที่ 9215 เส้นทางอุดรธานี-ดอนเมือง เครื่องบินโบอิง 737-800 พบปัญหาที่ระบบล้ออากาศยานขัดข้องในระหว่างการตรวจสอบก่อนการบินขึ้น ทำให้นักบินต้องระงับเที่ยวบินเพื่อทำการซ่อมแซมกะทันหัน
* **7 กุมภาพันธ์ พ.ศ. 2563** – นกแอร์เที่ยวบินที่ 6458 เส้นทางดอนเมือง-นครศรีธรรมราช เครื่องบินโบอิง 737-800 ประสบอุบัติเหตุอุปกรณ์ลากเครื่องบินขาดและเครื่องบินไหลเข้าชนกับรถลากขณะกำลังถูกลากเข้าหลุมจอด ทำให้พนักงานภาคพื้นดินเสียชีวิต

### พ.ศ. 2565 – ปัจจุบัน
* **30 กรกฎาคม พ.ศ. 2565** – นกแอร์เที่ยวบินที่ 108 เส้นทางดอนเมือง-เชียงราย เครื่องบินโบอิง 737-800 ประสบอุบัติการณ์ลื่นไถลออกนอกรันเวย์ขณะลงจอดท่ามกลางฝนตกหนัก ณ ท่าอากาศยานแม่ฟ้าหลวง เชียงราย ส่งผลให้ล้อหน้าหักและเครื่องติดหล่มขวางทางวิ่งนานหลายวัน
* **1 สิงหาคม พ.ศ. 2565** – กรณีวิพากษ์วิจารณ์เกี่ยวกับการจัดการแผนฉุกเฉินในการอพยพผู้โดยสารจากเหตุเครื่องบินไถลที่เชียงราย โดยมีการให้ผู้โดยสารรอบนเครื่องที่ไม่มีเครื่องปรับอากาศนานกว่า 1 ชั่วโมงท่ามกลางความตื่นตระหนก
* **4 พฤษภาคม พ.ศ. 2567** – เที่ยวบิน DD506 และ DD5340 เกิดปัญหาทางเทคนิคที่เครื่องยนต์พร้อมกันทั้ง 2 ลำก่อนเริ่มการเดินทาง ส่งผลให้มีผู้โดยสารตกค้างจำนวนมาก ณ ท่าอากาศยานดอนเมือง และเกิดปัญหาการเยียวยาผู้โดยสารล่าช้า
* **25 สิงหาคม พ.ศ. 2568** – สำนักงานการบินพลเรือนแห่งประเทศไทย ออกคำสั่งระงับการบินเส้นทางระหว่างประเทศของนกแอร์ชั่วคราว เนื่องจากตรวจพบความเสี่ยงด้านความปลอดภัยและปัญหาการซ่อมบำรุงที่ยังไม่ได้มาตรฐานตามที่กำหนด

## การยกเลิกเที่ยวบิน

* 14 กุมภาพันธ์ 2559 นักบินกลุ่มหนึ่งของสายการบินประท้วง ไม่พอใจที่ทางบริษัทมีการปรับเพิ่มมาตรฐานการ Audit การบริหารงานของฝ่ายบิน โดยอิงมาตรฐานของเอียซา ปรากฏว่า มีนักบินบางส่วนไม่ผ่านเกณฑ์ดังกล่าว จึงได้สร้างความไม่พอใจ และประท้วงหยุดบิน จึงยกเลิกเที่ยวบินรวม 13 เที่ยวบิน โดยนายพาที สารสิน ประธานเจ้าหน้าที่บริหาร สายการบินนกแอร์ จำกัด ได้แถลงข่าวขอโทษผู้โดยสารที่ตกค้างอยู่ที่สนามบิน หลังมีการยกเลิกเที่ยวบินรวม 13 เที่ยวบินดังกล่าว

## อ้างอิง

; งานอ้างอิง
* ประวัตินกแอร์ 
*CEO คนรุ่นแรกของนกแอร์ นายพาที สารสิน
*CEO คนที่สองของนกแอร์ นายปิยะ ยอดมณี
*นายปิยะ ยอดมณี ลาออกจากตำแหน่ง CEO ของนกแอร์ 

## แหล่งข้อมูลอื่น

* เว็บไซต์ของนกแอร์
* Facebook นกแอร์
* หนังสือชี้ชวนฯ นกแอร์


หมวดหมู่:การบินไทย
หมวดหมู่:สายการบินสัญชาติไทย
หมวดหมู่:สายการบินต้นทุนต่ำ
หมวดหมู่:บริษัทไทยที่ก่อตั้งในปี พ.ศ. 2547
หมวดหมู่:สายการบินที่ก่อตั้งในปี พ.ศ. 2547
หมวดหมู่:แวลูอัลไลแอนซ์
หมวดหมู่:บริษัทจดทะเบียนในตลาดหลักทรัพย์แห่งประเทศไทย